section_heading: Povijest
paragraph_text: Blagdan nosi ovaj naziv prema legendi nastaloj u 13. stoljeću, po kojoj se u noći 3. kolovoza 352. Gospa ukazala tadašnjem papi Liberiju i rimskome patriciju Ivanu. U tom ukazanju naredila im je da joj u čast izgrade crkvu na mjestu koje će biti obilježeno snijegom. Snijeg je pao 5. kolovoza na Eskvilinu, jednom od sedam rimskih brežuljaka. Papa Liberije je osobno motikom obilježio granice buduće bazilike. Bazilika Santa Maria Maggiore jedna je od četiri najveće bazilike u Rimu a dao ju je izgraditi papa Liberije (352.-356.) te po njemu nosi i naziv Liberijanska bazilika. Marko Dragić, Štovanje Gospe Snježne u hrvatskoj kulturnoj baštini. Od Pavlimira do riči šokačke (Zbornik Ljiljane Kolenić). Osijek, 2021. Naknadno ju je preuredio papa sv. Siksto III. te je, u spomen Efeškog sabora na kojem je donesena dogma o Marijinom Bogomajčinstvu, posvetio Presvetoj Bogorodici.